იმანი
ნადია მლაჯაო (ფრანგ. Nadia Mladjao; დ. 5 აპრილი, 1979), უკეთ ცნობილი, როგორც იმანი (Imany) — ფრანგი მომღერალი. მისი სასცენო სახელი, იმანი, სუაჰილიში ნიშნავს რწმენას. მისმა სადებიუტო ალბომმა, The Shape of a Broken Heart , რომელიც 2011 წელს გამოვიდა, საფრანგეთსა და საბერძნეთში პლატინის, ხოლო პოლონეთში სამმაგი პლატინის ხარისხი მიიღო. იმანი დაიბადა, მარსელთან ახლოს, ქალაქ მარტიგში, კომორის კუნძულელ ემიგრანტთა ოჯახში. ახალგაზრდობაში ის იყო სიმაღლეზე მხტომელი, შემდეგ მოდელი. 7 წელი იმანი ცხოვრობდა აშშ-ში. საფრანგეთში დაბრუნებისას მან სასიმღერო კარიერა დაიწყო.